
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 898 

- 30 Οκτωβρίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάκληση της 2032320/4080/0024/9.5.94 απόφα¬ 
σης Υπουργού Οικονομικών. 1 

Σύσταση διοικητικού τομέα. 2 

Προσθήκη διατάξεων στον Κανονισμό «περί προϋπο¬ 
θέσεων παροχής κατοικίας και δανείων υπό του 

Ο.Ε Κ.». 3 

Απονομή βραβείων σε βιομηχανικές και βιοτεχνικές 
επιχειρήσεις... 4 


Καθορισμός αριθμού θέσεων υφισταμένων στον 
ΕΛ.ΤΑ, που θα καλυφθούν με επαναπρόσληψπ 
απολυθέντων, οι οποίοι κρίθηκαν επαναπροαλη- 
πτέοι από την Επιτροπή της παρ. 4 του άρθρου 26 
του Ν. 2190, που ανασυγκροτήθηκε σύμφωνα με τις 
διατάξεις της παρ. 21 του άρθρου 14 του Ν. 2266/ 


94. 5 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2061730/7646/0024 (1) 


Ανάκληση της 2032320/4080/0024/9.5.94 απόφασης 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 του Ν. 2275/94 {ΦΕΚ 
238/29.12.94) «Κύρωση των από 31.12.93 και 6.7.94 πέ¬ 
ντε δανειακών συμβάσεων μεταξύ του Ελληνικού Δημο¬ 
σίου και της Τράπεζας της Ελλάδος και άλλες διατάξεις». 

2. Τις διατάξεις του άρθρου 20 του Ν. 2198/94 (ΦΕΚ 
43/23.3.94). 

3. Την απόφαση αριθ. 2032320/4080/0024/9.5.94 
«Προϋποθέσεις και διαδικασία συμμετοχής Τραπεζών και 
Πιστωτικών Ιδρυμάτων στις διαπραγματεύσεις σύναψης 
συμβάσεων με το Ελληνικό Δημόσιο για την διεξαγωγή των 
συναλλαγών και διαχείριση των διαθεσίμων του». 

4. Την ανάγκη εξεύρεσης αποδοτικότερου ή προσφρο- 
ρότερου τρόπου κατάθεσης και διαχείρισης των διαθεσί¬ 
μων του Δημοσίου για την προώθηση της γενικότερης οι¬ 
κονομικής πολιτικής. 

5. Την κοινή απόφαση αριθ. 1026431/268/ΟΟΟΘΑ/ 
2.3.94 του Πρωθυπουργού και του Υπουργού Οικονομι¬ 


κών για την ανάθεση αρμοδιοτήτων στους Υφυπουργούς 
Οικονομικών. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Ανακαλούμε την απόφασή μας αριθ. 2032320/4080/ 
0024/9.5.94 μέχρι εκδόσεως νεώτερης. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 29 Σεπτεμβρίου 1995 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖ1ΔΗΣ 
-♦- 

Αριθ. 95445 (2) 

Σύσταση διοικητικού τομέα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗ Μ. ΔΙΟΙΚΗΣΗΣ & ΑΠΟΚΕΝΤΡΩΣΗΣ. 
ΟΙΚΟΝΟΜΙΚΩΝ, ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 28 τουΝ. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Τ.Α785). 

2. Τις διατάξεις του άρθρου 11 του Ν. 1586/86 «Βαθμο¬ 
λογική διάρθρωση των θέσεων του Δημοσίου, νομικών 
προσώπων δημοσίου δικαίου και των Οργανισμών Τοπικής 
Αυτοδιοίκησης και άλλες διατάξεις» (ΦΕΚ 37/Τ.Α786). 

3. Τις διατάξεις του Π.Δ/τος 368/89 «Οργανισμός 
Υπουργείου Εργασίας» (ΦΕΚ 163/Τ.Α789), όπως ισχύει 
σήμερα και του Π.Δ. 213/92 «Οργανισμός της Γενικής 
Γραμματείας Κοινωνικών Ασφαλίσεων» (ΦΕΚ 102/Τ.Α7 
92). 

4. Τις διατάξεις του Π.Δ/τος 372/95 «Μεταφορά της 
Γενικής Γραμματείας Κοινωνικών Ασφαλίσεων από το 
Υπουργείο Υγείας, Πρόνοιας και Κοινωνικών Ασφαλίσεων 
στο Υπουργείο Εργασίας» (ΦΕΚ 201 /τ.Α /95). 

5. Τις ανάγκες για εναρμόνιση και συντονισμό της λει¬ 
τουργίας περισσοτέρων της μίας συναφών υπηρεσιών του 
Υπουργείου Εργασίας και Κοινωνικών Ασφαλίσεων, απο¬ 
φασίζουμε: 

1. Συνιστούμε στο Υπουργείο Εργασίας και Κοινωνικών 
Ασφαλίσεων ένα (1) διοικητικό τομέα, υπαγόμενο απ’ ευ¬ 
θείας στον Υπουργό Εργασίας και Κοινωνικών Ασφαλί¬ 
σεων, ο οποίος συγκροτείται από τις παρακάτω υπηρεσίες 
του Υπουργείου: 

Διοικητικός Τομέας Πολιτικού Σχεδιαομού, Προϋπολο¬ 
γισμού και Μελετών, με αρμοδιότητες το αντικείμενο των 
υπηρεσιών: 

α) Διεύθυνση Αναλογιστικών Μελετών της Γ.Γ.Κ.Α. 
(ΦΕΚ 102/Τ.Α792). 

β) Τμήμα Προϋπολογισμού φορέων κοινωνικής ασφάλι¬ 
σης της Δ/νσης Οικονομικού της Γ.Γ.Κ.Α. (ΦΕΚ 102/Τ.Α7 
92). 

γ) Τμήμα Ανάλυσης και Προγραμματισμού της Δ/νσης 
Μηχανογραφικών Εφαρμογών γης Γ.Γ.Κ.Α. (ΦΕΚ 102/ 
Τ.Α792). 

δ) Τμήμα Ανάπτυξης Μηχανογραφικών Εφαρμογών της 
Δ/νσης Πληροφορικής του Υπουργείου Εργασίας (ΦΕΚ 
61/Τ.Α791), και 

ε) Τμήμα Προϋπολογισμών Νομικών Προσώπων και Δη¬ 
μοσίων Επενδύσεων της Δ/νσης Εποπτείας Οργανισμών 
του Υπουργείου Εργασίας (ΦΕΚ 112/Τ.Α /94). 

2. Συνιστούμε μία (1) θέση μετακλητού Ειδικού Γραμμα- 
τέα, με 2ο βαθμό της κατηγορίας ειδικών θέσεων, που θα 
προϊσταται του παραπάνω Διοικητικού Τομέα. 

3. Από τις διατάξεις της απόφασης αυτής προκαλείται 
για το τρέχον έτος δαπάνη ύψους οκτακοσίων χιλιάδων 
(800.000) δρχ. Για το 1996 η δαπάνη θα ανέλθει σε πέντε 
(5.000.000) δρχ., η οποία και έχει προβλεφθεί και θα κα¬ 
λύπτεται από τις σχετικές πιστώσεις (Κ.Α.Ε. 0211,0221 
και 0225) του προϋπολογισμού του Υπουργείου. 

Η απόφαση αυτή να δημοσιευθε! στην Εφημερίδα της 
Κυβερνήσεως. 

Αθήνα, 24 Οκτωβρίου 1995 

Ο! ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ, ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΤΣΟΧΑΤΖΟΠΟΥΛΟΣ Α. ΠΑΠΑΔΟΠΟΥΛΟΣ 

ΕΡΓΑΣΙΑΣ 1 ΚΟΙΝΟΝ. ΑΣΦΑΛΙΣΕΩΝ 

ΣΤ. ΤΖΟΥΜΑΚΑΣ 
-♦- 

Αριθ. 50689 (3) 

Προσθήκη διατάξεων στον Κανονισμό «περί προϋποθέ¬ 
σεων παροχής κατοικίας και δανείων υπό του Ο.Ε.Κ.». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 2, 4 και 6 του Ν.Δ/τος 
2963/1954 «περί ιδρύσεως Αυτονόμου Οργανισμού Ερ¬ 
γατικής Κατοικίας». 

2. Τις διατάξεις του Κανονισμού περί «προϋποθέσεων 
παροχής κατοικίας και δανείων υπό του Ο.Ε.Κ». 

3. Τα αριθ. 26911/3271/11.7.1995 και 27077/3399/ 

17.7.1995 έγγραφο του Ο.Ε.Κ. με τα οποία μας υπέβαλε 
αποσπάσματα πρακτικών των αριθ. 48/6.7.95 και 50/ 

13.7.1995 συνεδριάσεων του Διοικητικού Συμβουλίου 
από τα οποία διαπιστώνεται το νομότυπο των αποφάσεων 
τροποποίηση διατάξεων Κανονισμού του Ο.Ε.Κ. 

4. Τις διατάξεις του άρθρου 27 του Ν. 2081/1992 και 
29Α του Ν. 1558/1985 και το γεγονός ότι από τις διατά¬ 
ξεις της απόφασης αυτής προκαλείται δαπάνη σε βάρος 
του προϋπολογισμού του Ο.Ε.Κ., το ύψος της οποίας δεν 
είναι δυνατόν να προσδιορισθεΐ, αποφασίζουμε: 

Κυρώνουμε την απόφαση του Διοικητικού Συμβουλίου 
του Οργανισμού Εργατικής Κατοικίας που πήρε στις αριθ. 
48/6.7.1995 και 50/13.7.1995 συνεδριάσεις του και 


εγκρίνουμε στον Κανονισμό «περί προϋποθέσεων παρο¬ 
χής κατοικίας και δανείων υπό του Ο.Ε.Κ.» να προστε¬ 
θεί: 

α) Στην παράγραφο 1 του άρθρου 4 αυτού περίπτωση 
«στ» όπως παρακάτω: 

«στ. Σε περίπτωση που δικαιούχος του Ο.Ε.Κ. είναι άγα¬ 
μος μητέρα και προστατεύει παιδί σύμφωνα με τις διατά¬ 
ξεις του άρθρου 5 του παρόντος Κανονισμού, απαιτείται 
να έχει πραγματοποιήσει 900 τουλάχιστον ημέρες εργα¬ 
σίας σε ασφάλιση. Ο μειωμένος αυτός αριθμός εργασίας 
ισχύει μόνο για τη χορήγηση δανείου». 

β) Στην παράγραφο 1 του άρθρου 31 αυτού β' εδάφιο 
όπως παρακάτω: 

«Σε άγαμες μητέρες που προστατεύουν παιδί σύμφωνα 
με τις διατάξεις του άρθρου 5 του Κανονισμού, μπορεί το 
Δ.Σ. του Ο.Ε.Κ. με απόφασή του να τους χορηγήσει κατοι¬ 
κία ή διαμέρισμα ή στεγαστικό δικαίωμα, κατά παρέκκλιση 
των σχετικών διατάξεων του Κανονισμού, με την προϋπό¬ 
θεση της πραγματοποίησης 900 ημερών εργασίας σε 
ασφάλιση. Κριτήρια επιλογής των δικαιούχων αυτής της 
κατηγορίας είναι ο αριθμός των παιδιών και το καθαρό οι¬ 
κογενειακό τους εισόδημα. Οι κατοικίες ή διαμερίσματα 
που θα παραχωρούνται δεν μπορεί να είναι περισσότερες 
των 2 κάθε χρόνο». 

Η απόφαση αυτή να δημοσιευθε! στην Εφημερίδα της 
Κυβερνήσεως 

Αθήνα, 16 Οκτωβρίου 1995 

Ο ΥΠΟΥΡΓΟΣ 

ΣΤΕΦΑΝΟΣ ΤΖΟΥΜΑΚΑΣ 
-♦- 

Αριθ. ΔΒΕ/Φ.30/19462 (4) 

Απονομή βραβείων σε βιομηχανικές και βιοτεχνικές επι¬ 
χειρήσεις. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/τ.Α ) «Κυβέρνηση και Κυ¬ 
βερνητικό όργανα όπως τροποποιήθηκε με τον Ν. 
2081/92 (ΦΕΚ 154/Α). 

β) Του Π.Δ. 229/86 «Σύσταση και Οργάνωση της Γενι¬ 
κής Γραμματεΐας Βιομηχανίας» όπως τροποποιήθηκε με 
το Π.Δ. 396/89 «Οργανισμός της Γενικής Γραμματείας 
Βιομηχανίας» και το Π.Δ. 189/95 (ΦΕΚ 99/Τ.Α /95). 

γ) Του άρθρου 9 του Ν. 2323 (ΦΕΚ 145/τ.Α795) «Υπαί¬ 
θριο Εμπόριο και άλλες διατάξεις». 

2. Το Επιχειρησιακό Πρόγραμμα Βιομηχανίας, το οποίο 
εγκρίθηκε από την Επιτροπή της Ευρωπαϊκής Ένωσης με 
την υπ’ αριθ. Ε(94) 1833/2/29.7,94 απόφασή της. 

3. Την Δ15/Φ19/19143/22.9.95 (ΦΕΚ 821/τ.Β/ 
25.9.95) απόφαση του Πρωθυπουργού και του Υπουργού 
Β.Ε.Τ. «Ανάθεση αρμοδιοτήτων στον Υφυπουργό Βιο¬ 
μηχανίας, Ενέργειας και Τεχνολογίας Κωνσταντίνο 
Βρεττό». 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη στο ΠΔΕ για το έτος 1995 
ύψους εκατόν ογδόντα εκατομμυρίων (180.000.000) δρχ. 
τα οποία είναι ήδη εγγεγραμμένα. Γ ία τα επόμενα 4 έτη, 
δαπάνη στο ΠΔΕ, ύψους 180.000.000 δρχ. κατ’ έτος, 
αποφασίζουμε: 


ΕΦΗΜΕΡ1Σ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


11351 


Άρθρο 1 

Σε βιομηχανικές και βιοτεχνικές επιχειρήσεις απονέμο- 
νται κάθε χρόνο βραβεία με στόχο την δημιουργία κινή¬ 
τρου για τη τεχνολογική αναβάθμισή τους και την βελτί¬ 
ωση της διεθνούς ανταγωνιστικότητάς τους. 

Τα βραβεία αυτά αφορούν σε επιτεύγματα στους το¬ 
μείς: 

α) ποιότητα προϊόντων και παραγωγικών διαδικασιών 
β) καινοτομία προϊόντων και παραγωγικών διαδικα¬ 
σιών 

γ) ευελιξία μονάδων παραγωγής 
δ) μεθόδους παραγωγής και προϊόντα φιλικά προς το 
περιβάλλον. 

2. Η απονομή των βραβείων γίνεται κατά τον μήνα Δε¬ 
κέμβριο εκάστου έτους από τον Υπουργό Β.Ε.Τ., σε πανη¬ 
γυρική τελετή και αφορούν επιτεύγματα που έγιναν κατά 
την τελευταία τριετία που προηγήθηκε του έτους της πρό¬ 
σκλησης εκδήλωσης ενδιαφέροντος. 

Άρθρο 2 

Τον μήνα Μάϊο εκάστου έτους δημοσιεύεται πρό¬ 
σκληση εκδήλωσης ενδιαφέροντος σε τρεις (3) τουλάχι¬ 
στον οικονομικές εφημερίδες και δύο (2) πολιτικές εφη¬ 
μερίδες πανελλοδικής κυκλοφορίας. 

Άρθρο 3 

1. Δικαίωμα υποβολής αίτησης για συμμετοχή στην 
ανωτέρω δημοσιευθεΐσα πρόσκληση εκδήλωσης ενδια¬ 
φέροντος έχουν υφιστάμενες βιομηχανικές και βιοτεχνι¬ 
κές επιχειρήσεις, που πληρούν τις παρακάτω προϋποθέ¬ 
σεις: 

α) Λειτουργούν συνεχώς τα πέντε (5) τελευταία χρόνια, 
β) Πρέπει να απασχολούν τουλάχιστον δέκα (10) εργα¬ 
ζόμενους. 

γ) Δεν βρίσκονται υπό πτώχευση, εκκαθάριση ή αναγκα¬ 
στική διαχείριση. 

δ) Έχουν εκπληρώσει τις φορολογικές κατ ασφαλιστι¬ 
κές υποχρεώσεις τους. 

ε) Έχουν πραγματοποιήσει επενδύσεις την προηγού¬ 
μενη τριετία πάνω από εκατό εκατομμύρια (100.000.000) 
δρχ. 

στ) Τηρούν βιβλία Β ή Γ' κατηγορίας του Κ.Β.Σ. 

2. Οι ενδιαφερόμενος επιχειρήσεις για την πιστοποίηση 
των ανωτέρω προϋποθέσεων, θα πρέπει να περιγράφουν 
εν συντομία την πραγματοποιηθείσα επένδυση και να 
υποβάλλουν τα ακόλουθα δικαιολογητικά: 

α) Άδεια λειτουργίας και ισολογισμός των τριών (3) τε¬ 
λευταίων χρόνων. 

β) Υπεύθυνη δήλωση για τον αριθμό του απασχολούμε¬ 
νου προσωπικού. 

γ) Πιστοποιητικό αρμόδιας δικαστικής ή διοικητικής αρ¬ 
χής από το οποίο να προκύπτει ότι δεν τέλεί υπό πτώ¬ 
χευση, εκκαθάριση ή αναγκαστική διαχείριση και ότι δεν 
τελεί υπό διαδικασία κήρυξης σε πτώχευση ή αναγκαστι¬ 
κής διαχείρισης ή πτωχευτικού συμβιβασμού ή έκδοση 
απόφασης αναγκαστικής εκκαθάρισης, 
δ) Φορολογική και ασφαλιστική ενημερότητα. 

Άρθρο 4 

1. Η επιλογή των προς βράβευση επιχειρήσεων γίνεται 
μετά από έλεγχο και αξιολόγηση των δικαιολογητικών που 
προβλέπονται στα άρθρα 5, 6, 7 και 8 της παρούσας. 

2. Η Δ/νση Βιομηχανικών Επενδύσεων της Γ.Γ.Β., δύνα- 


ται να ζητά πρόσθετα διευκρινιστικά στοιχεία από τις επι¬ 
χειρήσεις και να προβαίνει σε σχετικούς ελέγχους για την 
πληρέστερη τεκμηρίωση της σχετικής εισήγησης. 

Άρθρο 5 

Ποιότητα Προϊόντων και Παραγωγικών Διαδικασιών 

I. Επυτεύγματα που βραβεύονται: 

Α) Η λήψη σήματος ποιότητας (Σ.Π.) ή πιστοποιητικού 
ποιότητας (Π.Π.), ή σήμανση «ΟΕ» των προϊόντων από τον 
ΕΛΟΤ ή από άλλον αναγνωρισμένο Ελληνικό ή κοινοτικό 
Οργανισμό, για προϊόντα για τα οποία δεν έχει καθιερωθεί 
νομοθετικά η υποχρέωση λήψης Σ.Π. ή Π.Π. ή σήμανση 
«ΟΕ». 

Η επιχείρηση της οποίας τα προϊόντα έχουν λάβει Σ.Π. ή 
Π.Π. ή σήμανση «0Ε» θα πρέπει να πραγματοποιεί ικανές 
εξαγωγές των προϊόντων αυτών και μάλιστα με αυξητική 
τάση, 

Β. Η λήψη πιστοποιητικού διασφάλισης ποιότητας της 
Εταιρείας από τον ΕΛ.Ο.Τ. ή από άλλον αναγνωρισμένο 
ελληνικό ή κοινοτικό Οργανισμό. 

Η διασφάλιση της ποιότητας θα πρέπει να έχει ως απο¬ 
τέλεσμα την παραγωγή προϊόντων για τα οποία να πραγ¬ 
ματοποιούνται ικανές εξαγωγές και μάλιστα με αυξητική 
τάση. 

II. Απαιτούμενα δικαιολογητικά: 

Το δικαιολογητικά που απαιτούνται να προσκομισθούν 
για κάθε ένα από τα δύο ως παραπάνω επιτεύγματα που 
βραβεύονται, και κατ' αντιστοιχία, είναι τα παρακάτω: 

Α. (α) Τεχνοοικονομική έκθεση στην οποία θα αναφέρο- 
νται ιδίως τα εξής στοιχεία: 

1. Η παριγραφή, σε συντομία, της μεθόδου παραγωγής, 
των εφαρμοζομένων προτύπων και του συστήματος ποιο¬ 
τικού ελέγχου των παραγομένων προϊόντων, 

2 . Οικονομικό στοιχεία των τριών τελευταίων ετών σχε¬ 
τικά με τις πωλήσεις των προϊόντων της εταιρείας που 
έχουν λάβει Σ.Π. ή Π.Π. ή σήμανση «ΟΕ», τις εξαγωγές 
τους ανά χώρα και το ρυθμά αύξησής τους, ανάλυση των 
αποτελεσμάτων χρήσεως και περιγραφή της οργανωτικής 
δομής της επιχείρησης κα ανάλυση της οικονοικής ωφελι¬ 
μότητας από την επιχειρηθεΐσα παρέμβαση. 

(β) θεωρημένο αντίγραφο πιστοποιητικού ποιότητας 
από τον ΕΛ.Ο.Τ. ή άλλον αναγνωρισμένο εθνικό ή κοινο¬ 
τικό Οργανισμό. 

(γ) Ακριβή αντίγραφα των δηλώσεων ΙΝΤΠΑ3ΤΑΤ που 
υποβάλλονται για τις ενδοκοινοτικές συναλλαγές, σύμ¬ 
φωνα με τις διατάξεις της περίπτωσης δ της παραγράφου 
5 του άρθρου 29 του Ν. 1642/86, όπως τέθηκε σε ισχύ με 
το Ν. 2093/92. 

Β. (α) Τ εχνοοικονομική έκθεση στην οποία θα αναφέρο- 
νται ιδίως τα εξής ατοιχεία: 

1 Η περιγραφή, σε συντομία, της μεθόδου παραγωγής 
και του εφαρμοζομένου συστήματος ποιοτικού ελέγχου 
της παραγωγικής διαδικασίας. 

Η πασρουσίαση της επένδυσης που έχει πραγματοποιη¬ 
θεί για την ποιοτική αναβάθμιση της παραγωγής διαδικα¬ 
σίας και το κόστος αυτής. 

Ερευνητικές δραστηριότητες της εταιρείας για βελτί¬ 
ωση της ποιότητας των προϊόντων της καθώς και πιθανές 
ευρωπαϊκές ή διεθνείς συνεργασίες για την ενσωμάτωση 
προδιαγραφών στα προϊόντα. 

2. Οικονομικά στοιχεία των τριών τελευταίων ετών σχε¬ 
τικά με τις πωλήσεις της εταιρείας, τις εξαγωγές της ανά 
χώρα και το ρυθμό αύξησής τους, ανάλυση των αποτελε¬ 
σμάτων χρήσεως και περιγραφή της οργανωτικής δομής 

της επιχείρησης και ανάλυση της οικονομικής ωφελιμότη¬ 
τας από την επιχειρηθείσα παρέμβαση. 

Ο) θεωρημένο αντίγραφο του πιστοποιητικού διασφά¬ 
λισης ποιότητας που χορηγήθηκε στην εταιρεία από τον 
οργανισμό πιστοποίησης. 

(γ) Ακριβή αντίγραφα των καταστάσεων ΙΝΤΗΑ5ΤΑΤ 
που υποβάλλονται στην οικεία εφορία για την δήλωση του 
Φ.Π.Α. των εξαγομένων προϊόντων για τα τρία τελευταία 
χρόνια. 

Αρθρο 6 

Καινοτομία προϊόντων και παραγωγικών διαδικασιών. 

!. Επιτεύγματα που βραβεύονται. 

(Α) Η παραγωγή νέων (καινοτόμων) προϊόντων ή προϊό¬ 
ντων ομοειδών 'ή παρεμφερών που διαφοροποιούνται 
όμως αισθητά από τα ήδη κυκλοφορούντο και δεν παρά- 
γονται εγχωρίως ή διεθνώς από άλλες παραγωγικές μονά¬ 
δες αυτούσια ή παραλλαγμένα, ούτε παράγονται από την 
Ιδια την ενδιαφερόμενη μονάδα και αποσκοπούν είτε στην 
παροχή νέων υπηρεσιών και στην κάλυψη νέας / λανθά- 
νουσας ανάγκης του άνθρώπου είτε στην αισθητή βελτί¬ 
ωση των παρεχομένων υπηρεσιών (έναντι των υπηρεσιών 
που προσφέρουν τα ήδη κυκλοφορούντο προϊόντα). 

Τα ανωτέρω νέα (καινοτομικά) προϊόντα θα πρέπει να 
έχουν προοπτική διείσδυσης στην ελληνική αγορά ή και 
διεθνή αγορά και να παρουσιάζουν τα εξής χαρακτηρι¬ 
στικά: 

1) Φιλικότητα προς το περιβάλλον. 

2) Ασφάλεια ως προς τη χρήση τους και 

3) να μην βλάπτουν την υγεία του ανθρώπου. 

(Β) Η παραγωγή προϊόντων εξ ολοκλήρου ή μερικώς από 
νέες πρώτες ή βοηθητικές ύλες (σε σχέση με τις πρώτες ή 
βοηθιτικές ύλες των ήδη κυκλοφορούντων προϊόντων) ή / 
και η παραγωγή με νέα (καινοτόμο) παραγωγική διαδικα¬ 
σία ή / και με νέα (καινοτόμο) υλικά παραγωγής και απο¬ 
σκοπούν στην παροχή των ίδιων υπηρεσιών προς τον άν¬ 
θρωπο (σε σχέση με τα ήδη κυκλοφορούντο), αλλά είτε 
πιο ανταγωνιστική τιμή, είτε είναι πιο υγιεινά. 

Τα ανωτέρω προϊόντα με τις νέες (καινοτομικές) πρώ¬ 
τες ή βοηθητικές ύλες ή / και τη νέα (καινοτόμο) παραγω¬ 
γική διαδικασία ή / και τα νέα (καινοτόμο) υλικά θα πρέπει 
να παρουσιάζουν τα ίδια χαρακτηριστικά με αυτά της 
προηγούμενης παραγράφου (Α). 

II. Απαιτούμενα δικαιολογητικά. 

Τα δικαιολογιτικά που άπαιτούνται να προσκομισθούν 
για κάθε ένα από τα δύο ως παραπάνω επιτεύγματα που 
βραβεύονται, και κατ’ αντιστοιχία, είναι τα παρακάτω: 

Α. (α) Τεχνοοικονομική έκθεση, όπου θα αναφέρονται 
ιδίως τα εξής: 

1. Περιγραφή και σχέδια του προϊόντος. 

2. Η ποιοτική και ποσοτική σύνθεση του προϊόντος ή ο 
χημικός του τύπος εάν υπάρχει. 

3. Η παρουσίαση της καινοτομίας του προϊόντος με την 
τεκμηρίωση της παροχής νέων υπηρεσιών ή της αισθητής 
βελτίωσης των παρεχομένων υπηρεσιών από αυτό. 

4. Η θεμελίωση των προοπτικών διείσδυσης του προϊό¬ 
ντος στην ελληνική ή την διεθνή αγορά, η ανάλυση του κό¬ 
στους παραγωγής αυτού, ανάλυση των αποτελεσμάτων 
χρήσεως των τριών τελευταίων ετών καθώς και περιγραφή 
της οργανωτικής δομής της επιχείρησης και ανάλυση της 
οικονομικής ωφελιμότητας από την επιχειρηθείσα παρέμ¬ 
βαση. 

5. Η περιγραφή της παραγωγικής διαδικασίας του νέου 
(καινοτόμου) προϊόντος. 


6. Οι τυχόν δαπάνες για έρευνα και ανάπτυξη του προϊό¬ 
ντος. 

7. Η τεκμηρίωση της φιλικότητας προς το περιβάλλον 
του προϊόντος και της παραγωγικής διαδικασίας, 

8. Η ασφάλεια χρήσης του προϊόντος. 

9. Η υγιεινή του προϊόντος για τον άνθρωπο. 

(β) Έγγραφη έκθεση από τον ΟΒΙ για τις σχετικές, με το 
προτεινόμενο προϊόν για βραβείο, τεχνολογίες στην Ελ¬ 
λάδα και στην παγκόσμια αγορά, για τις οποίες υπάρχει 
ήδη δημοσιευμένη αίτηση ή δίπλωμα ευρεσιτεχνίας. Στην 
έκθεση αυτή επισυνάπτονται αντίγραφα από τα αναφερό- 
μενα σχετικά έγγραφα. Η εν λόγω έκθεση συνοδεύεται 
από αξιολόγηση για το νέο χαρακτήρα σε παγκόσμιο επί¬ 
πεδο του εν λόγω προϊόντος. Για την αξιολόγηση αυτή ο 
ΟΒΙ ακολουθεί τους κανόνες της σύνταξης έκθεσης 
έρευνας στα πλαίσια της διαδικασίας για χορήγηση εθνι¬ 
κού διπλώματος ευρεσιτεχνίας. 

Β. Για τη χρησιμοποίηση νέων (καινοτόμων) πρώτων ή 
βοηθητικών υλών ή νέων (καινοτόμων) μεθόδων παραγω¬ 
γής ή νέων (καινοτόμων) υλικών παραγωγής: 

. (α) Τεχνοοικονομική έκθεση όπου θα αναφέρονται 
ιδίως τα εξής: 

1. Η ποιοτική και ποσοτική σύνθεση του προϊόντος με 
τις νέες (καινοτόμες) πρώτες ή βοηθητικές ύλες ή / και τα 
νέα (καινοτόμο) υλικά παραγωγής και η ποιοτική και ποσο¬ 
τική σύνθετή του προϊόντος που πρόκειται να αντικατα¬ 
στήσει. 

2. Η παρουσίαση των νέων (καινοτόμων) πρώτων ή βοη¬ 
θητικών υλών, που χρησιμοποιούνται στο προϊόν και η σύ¬ 
γκρισή τους με πρώτες ύλες, που χρησιμοποιούνται στα 
ήδη κυκλοφορούντο προϊόντα ή / και η ανάλυση της νέας 
(καινοτόμου) μεθόδου παραγωγής και η σύγκρισή της με 
την παλσιά μέδοδο, ή / και η παρουσίαση των νέων υλικών 
παραγωγής και η σύγκρισή τους με Τα παλαια, απ’ όπου θα 
συνάγεται ή το χαμηλότερο κόστος του παραγομένου 
προϊόντος έναντι του προηγουμένου παραγομένου ή / και 
η προστασία της υγείας του ανθρώπου. 

3. Η θεμελίωση των προοπτικών διείσδυσης του νέου 
(καινοτόμου) προϊόντος με τις νέες (καινοτόμες) πρώτες ή 
βοηθητικές ύλες ή / και την νέα (καινοτόμο) μέθοδο παρα¬ 
γωγής ή / και με τα νέα (καινοτόμο) υλικά παραγωγής στην 
ελληνική ή και διεθνή αγορά, ανάλυση των αποτελεσμά¬ 
των χρήσεως των τριών τελευταίων ετών καθώς και περι¬ 
γραφή της οργανωτικής δομής της επιχείρησης και ανά¬ 
λυση της οικονομικής ωφελιμότητας από την επιχειρη- 
θείσα παρέμβαση. 

4. Η τεκμηρίωση της φιλικότητας προς τα περιβάλλον 
των νέων πρώτων ή βοηθητικών υλών ή / και της νέας με¬ 
θόδου παραγωγής ή / και των νέων υλικών παραγωγής. 

(β) Βεβαίωση από κρατικά ή διαπιστευμένο εργαστήριο 
για την ποιοτική και ποσοτική σύνθεση του προϊόντος και 
έκθεση του ιδίου ή άλλου κρατικού ή διαπιστευμένου ερ¬ 
γαστηρίου ή της αρμόδιας Υπηρεσίας του ΥΒΕΤ ή του 
ΥΠΕΧΩΔΕ σχετικά με τη φιλικότητα προς το περιβάλλον 
των νέων πρώτων ή βοηθητικών υλών παραγωγής ή / και 
της νέας μεθόδου ή / και των νέων υλικών παραγωγής. 

(γ) Βεβαίωση απο κρατικό ή διαπιστευμένο εργαστήριο 
από την οποία θα προκύπτει η βελτίωση του παραγομένου 
προϊόντος απο άποψη υγιεινής (εφόσον οι νέες πρώτες 
ύλες ή τα νέα υλικά παραγωγής αποσκοπούν στη βελτίωση 
του παραγομένου προϊόντος από άποψη υγιεινής). 

(δ) Έγγραφη έκθεση από τον ΟΒΙ για τις σχετικές με το 
προτεινόμενο προϊόν ως προς τις πρώτες ή βοηθητικές 

ύλες ή / και τη μέθοδο παραγωγής ή / και τα υλικά παρα¬ 
γωγής, τεχνολογίας στην Ελλάδα και στην παγκόσμια 
αγορά, για τις οποίες υπάρχει ήδη δημοσιευμένη αίτηση ή 
δίπλωμα ευρεσιτεχνίας. Στην έκθεση αυτή επισυνάπτο¬ 
νται αντίγραφα από τα αναφερόμενα σχετικά έγγραφα. Η 
εν λόγω έκθεση συνοδεύεται από αξιολόγηση για το νέο 
χαρακτήρα σε παγκόσμιο επίπεδο για τις νέες πρώτες ή 
βοηθητικές ύλες ή / και τη νέα μέθοδο παραγωγής ή / και 
τα νέα υλικά παραγωγής. Για την αξιολόγηση αυτή ο ΟΒΙ 
ακολουθεί του κανόνες της σύνταξης έκθεσης έρευνας 
στα πλαίσια της διαδικασίας για τη χορήγηση εθνικού δι¬ 
πλώματος ευρεσιτεχνίας. 

Αρθρο 7 

Ευελιξία Μονάδων Παραγωγής. 

I. Επιτεύγματα που βραβεύονται; 

Α. Η εγκατάσταση και υποδειγματική λειτουργία ευέλι¬ 
κτου συστήματος, υφιστάμενης παραγωγικής μονάδας, 
ώστε να ανταποκρίνεται στις μεταβαλλόμενες συνθήκες 
της αγοράς που απαιτούν αύξηση της προσφερομένης 
ποικιλίας προϊόντων με ταυτόχρονη μείωση του χρόνου ει¬ 
σόδου του στην αγορά. 

Ο μηχανολογικός εξοπλισμός που χρησιμοποιείται θα 
πρέπει να έχει τη δυνατότητα παραγωγής νέων προϊόντων 
ή της αισθητής αλλαγής των χαρακτηριστικών των παρα- 
γομένων προϊόντων. 

Τα προϊόντα που παράγονται στον παρόντα χρόνο θα 
πρέπει να είναι; 
α) φιλικά προς το περιβάλλον 
β) ασφαλή ως προς την χρήση τους 
γ) υγιεινά για τον άνθρωπο 

II. Απαιτοϋμενα δικαιλογητικά. 

Τα δικαιολογητικά που απαιτούνται να προσκομισθούν 
για το ανωτέρω επίτευγμα που βραβεύεται είναι τα παρα¬ 
κάτω; 

Α. (α) Τεχνοοικονομική έκθεση, όπου θα αναφέρονται 
ιδίως τα εξής: 

1. Ο υπάρχων μηχανολογικός εξοπλισμός καθώς και οι 
επενδύσεις σε μηχανολογικό εξοπλισμό της επιχείρησης 
κατά την τελευταία τριετία και η τεκμηρίωση της δυνατό¬ 
τητάς του να παράγει ποικιλία προϊόντων. 

2. Τα προϊόντα που η μονάδα παρήγαγε κατά το πρό¬ 
σφατο παρελθόν και τα προϊόντα που παράγει στον παρό- 
νταα χρόνο. 

3. Οι πωλήσεις των ανωτέρω προϊόντων κατά είδος και 
κατά το παρελθόν και κατά τον παρόντα χρόνο, ανάλυση 
των αποτελεσμάτων χρήσεως της εταιρείας κατά τα τρία 
τελευταία χρόνια καθώς και η περιγραφή της οργανωτικής 
δομής της επιχείρησης και ανάλυση της οικονομικής ωφε¬ 
λιμότητας από την επϊχειρηθείσα παρέμβαση. 

4. Η τεκμηρίωση της φιλικότητας προς το περιβάλλον, 
της ασφάλειας ως προς την χρήση και της υγιεινής των 
προϊόντων που παράγει η μονάδα κατά τον παρόντα 
χρόνο, 

(β) Τιμοκατάλογο των προϊόντων της μονάδας ως και εν¬ 
δεικτικά αντίγραφα τιμολογίων τόσο για τα προϊόντα του 
πρόσφατου παρελθόντος όσο και για αυτά του παρό¬ 
ντος. 

(γ) Αντίγραφα των Δελτίων Παραγγελιών των πελατών 
της του παρόντος χρόνου και τα αντίστοιχα αντίγραφα των 
τιμολογίων ή των Δελτίων Αποστολής για την εκτέλεση 
των παραγγελιών αυτών. 


Άρθρο 8 

Μέθοδοι παραγωγής και προϊόντα φιλικά 
προς το περιβάλλον. 

!. Επιτεύγματα που βραβεύονται: 

Α. Η παραγωγή προϊόντων φιλικών προς το περιβάλ¬ 
λον. 

Β. Η προώθηση μεθόδων παραγωγής που να είναι οικο¬ 
λογικά φιλικές, να λαμβάνουν υπόψη τη φόρτιση που δη- 
μιουργείται από την παραγωγή, κατανάλωση και απόρριψη 
ενός συγκεκριμμένου βιομηχανικού προϊόντος και η εξέ¬ 
λιξη, ανάπτυξη και εφαρμογή μεθόδων φιλικών προς το 
περιβάλλον. 

II. Απαιτούμενα Δικαιολογητικά. 

Τα δικαιολογητικά που απαιτούνται να προσκομισθούν 
για κάθε ένα από τα τρία ως παραπάνω επιτεύγματα που 
βραβεύονται, και κατ' αντιστοιχία, είναι τα παρακάτω: 

Α (α) Τεχνοοικονομική έκθεση, όπου θα αναφέρονται 
ιδίως τα εξής: 

1. Η ποιοτική και ποσοτική σύνθεση του τελικού προϊό¬ 
ντος ή του υλικού συσκευασίας για το οποίο αιτείται η βρά¬ 
βευση, οι χημικές ιδιότητες των πρώτων υλών και του προ¬ 
ϊόντος ή της συσκευασίας, ο βαθμός αποικοδόμησης των 
πρώτων υλών και του προϊόντος ή της συσκευασίας και γε¬ 
νικά η τεκμηρίωση της φιλικότητας των πρώτων υλών και 
του προϊόντος ή της συσκευασίας προς το περιβάλλον προ 
και μετά την παρέμβαση. 

2. Οι πωλήσεις των προϊόντων της μονάδος, ανάλυση 
των αποτελεσμάτων χρήσεως των τριών τελευταίων ετών 
καθώς και περιγραφή της οργανωτικής δομής της επιχεί¬ 
ρησης και ανάλυση της οικονομικής ωφελιμότητας από 
την επϊχειρηθείσα παρέμβαση. 

Β (α) Τεχνοοικονομική έκθεση, όπου θα αναφέρονται 
ιδίως τα εξής: 

1. Η παρουσίαση της νέας μεθόδου και η τεκμηρίωση 
της μείωσης της ρύπανσης του περιβάλλοντος. 

2. Η ποιοτική και ποσοτική παρουσίαση των ρύπων προ 
και μετά την παρέμβαση στην παραγωγική διαδικασία. 

3. Οι πωλήσεις των προϊόντων της μονάδας, ανάλυση 
των αποτελεσμάτων χρήσεως των τριών τελευταίων ετών 
καθώς και περιγραφή της οργανωτικής δομής της επιχεί¬ 
ρησης και ανάλυση της οικονομικής ωφελιμότητας από 
την επϊχειρηθείσα παρέμβαση. 

(β) θεωρημένο αντίγραφο της εγκεκριμένης Μελέτης 
Περιβαλλοντικών Επιπτώσεων και της απόφασης Έγκρι¬ 
σης Περιβαλλοντικών Όρων για την παραγωγική διαδικα¬ 
σία, εφόσον απαιτείται από την κείμενη νομοθεσία. 

(γ) Σε περίπτωση που είναι τεχνικά εφικτό, μέτρηση των 
ρύπων της μονάδος από το Κλιμάκιο Ελέγχου Ποιότητας 
Περιβάλλοντος (Κ.Ε.Π.ΠΕ) του άρθρου 26 του Ν. 

1650/86 ή τις αρμόδιες Υπηρεσίες για τον έλεγχο της τή¬ 
ρησης των περιβαλλοντικών όρων, όπως ορίζονται στο άρ¬ 
θρο 6 του ιδίου νόμου για τη διαπίστωση του ποσοστού 
μείωσης των ρύπων έναντι των προβλεπομένων από τις 
κείμενες διατάξεις. 

Άρθρο 9 

1. Οι ενδιαφερόμενοι επιχειρήσεις υποβάλλουν μέχρι το 
τέλος Σεπτεμβρίου εκάστου έτους στη Δ/νση Βιομηχανι¬ 
κών Επενδύσεων της ΓΓΒ του ΥΒΕΤ αίτηση συνοδευο- 
μένη από τα προβλεπόμενα στα άρθρα 3 παρ. 2,5,6,7 και 
8 δικαιλογητικά. 

2. Ο έλεγχος των μποβληθέντων δικαιολογητικών και η 
αξιολόγηση των αιτήσεων γίνεται από την αρμόδια κατά 

περίπτωση Δ/νοη του ΥΒΕΤ η οποία υποβάλλει σχετική ει¬ 
σήγηση στην Επιτροπή Βραβείων του άρθρου 10 της πα¬ 
ρούσας. 

Η Επιτροπή Βραβείων για τη στήριξη του έργου της, δύ- 
ναται, εφόσον το κρίνει απαραίτητο να ορίζει εξωτερικούς 
εμπειρογνώμονες, οι οποίοι θα γνωμοδοτούν επί των θε¬ 
μάτων που τους ανατίθενται. 

Με απόφαση του Υπουργού ΒΕΤ δύναται να καθορίζο¬ 
νται τα προσόντα των εμπειρογνωμόνων, ο ανώτατος 
αριθμός αναθέσεων και κάθε σχετική λεπτομέρεια. 

Αρθρο 10 

Στη ΓΓΒ του ΥΒΕΤ συνιστάται Επιτροπή Βραβείων η 
οποία γνωμοδοτεί στον Υπουργό για την επιλογή των επι¬ 
χειρήσεων στις οποίες θα απονεμηθούν τα βραβεία του 
άρθρου 1 της παρούσας. 

Η Επιτροπή Βραβείων αποτελείται από μόνιμα μέλη που 
είναι: 

Ο Γενικός Γραμματέας της ΓΓΒ ως πρόεδρος, ο Γενικός 
Διευθυντής της Γ ενικής Δ/νσης Βιομηχανικής Πολιτικής & 
Εποπτείας Φορέων, ο οποίος αναπληρώνει τον Γενικό 
Γραμματέα, ο Προϊστάμενος της Δ/νσης Βιομηχανικών 
Επενδύσεων, ένας (1) εκπρόσωπος του ΣΕΒ και ένας (1) 
εκπρόσωπος του ΤΕΕ και ένας εμπειρογνώμονας πο ορί¬ 
ζεται από τον Υπουργό ΒΕΤ. 

Ο Προϊστάμενος της Δ/νσης Βιομηχανικών Επενδύ¬ 
σεων δεν μπορεί να είναι μέλος της Επιτροπής στις περι¬ 
πτώσεις που θα εκτελεί εισηγητή. 

Οι εκπρόσωποι του ΣΕΒ και του ΤΕΕ δύνανται να ορίζο¬ 
νται διαφορετικοί ανάλογα με το είδος του βραβείου. 

Τα υπόλοιπα μέλη είναι ειδικά ανάλογα με το είδος του 
βραβείου και ορίζονται ως εξής: 

Βραβείο Ποιότητας Προϊόντων και Παραγωγικών Διαδι¬ 
κασιών: ένας (1) εκπρόσωπος του ΕΛΟΤ. 

Βραβείο Καινοτομίας Προϊόντων και Παραγωγικών Δια¬ 
δικασιών: ένας {1) εκπρόσωπος του ΟΒΙ. 

Βραβείο Ευελιξίας Μονάδων Παραγωγής: ο Αναπληρω¬ 
τής Γενικός Δ/ντής του ΕΟΜΜΕΧ και ένας (1) εκπρόσω¬ 
πος του Βιοτεχνικού Επιμελητηρίου Αθηνών. 

Βραβείο Οικολογικά Φιλικών Μεθόδων Παραγωγής και 
Προϊόντα: ο Γενικός Δ/ντής Περιβάλλοντος του ΥΠΕ- 
ΧΩΔΕ κοι ένας (1) εκπρόσωπος της ΕΕΧ. 

Τα παραπάνω μέλη ορίζονται με τους αναπληρωτές 
τους. 

Η θητεία της Επιτροπής είναι τριετής. 

Χρέη εισηγητή του κάθε βραβείου εκτελεί ο Προϊστάμε¬ 
νος της καθ' ύλην αρμόδιας Δ/νσης ή ο αναπληρωτής του, 
οι οποίες ορίζονται ως εξής: 

Βραβείο Ποιότητας Προϊόντων και Παραγωγικών Διαδι¬ 
κασιών: η Δ/νοη Πολιτικής Ποιότητας της ΓΓΒ. 

Βραβείο Καινοτομίας Προι.όντων και Παραγωγικών Δια¬ 
δικασιών: η Δ/νση Τεχνολογικής Ανάπτυξης της ΓΓΕΤ. 

Βραβείο Ευελιξίας Μονάδων Παραγωγής: η Δ/νση Βιο¬ 
μηχανικών Επενδύσεων της ΓΓΒ. 

Βραβείο Οικολογικών Μεθόδων Παραγωγής και Προϊό¬ 
ντων η Δ/νση Χωροταξίας και Περιβάλλοντος της ΓΓΒ. 

Χρέη Γραμματέα της επιτροπής εκτελεί υπάλληλος της 
Δ/νσης Βιομηχανικών Επενδύσεων της ΓΓΒ. 

Αρθρο 11 

1. Τα βραβεία που απονέμονται συνίστανται σε χρημα¬ 
τική αμοιβή που συνοδεύεται από σχετικό δίπλωμα - περ¬ 
γαμηνή και επίχρυσο αγαλματίδιο του θεού Ηφαίστου, για 


το πρώτο βραβείο, επάργυρο για το δεύτερο και ορειχάλ- 
κινο για το τρίτο. 

2. Η χρηματική αμοιβή για καθένα από τα τέσσερα βρα¬ 
βεία καθορίζεται ως εξής: 

Α' Βραβείο 17.000.000 (δέκα επτά εκατομμύρια) δρχ. 

Β' Βραβείο 12.000.000 (δώδεκα εκατομμύρια) δρχ. 

Γ' Βραβείο 7.000.000 (επτά εκατομμύρια) δρχ. 

3. Το ύψος των βραβείων δύονται να αναπροσαρμόζεται 
με απόφαση του Υπουργού ΒΕΤ. 

Άρθρο 12 

Η επιλογή των προς βράβευση πειχειρήσεων γίνεται με 
απόφαση του Υπουργού ΒΕΤ μετά από γνωμοδότηση της 
Επιτροπής Βραβείων. 

Άρθρο 13 

Κάθε επιχείρηση που βραβεύεται μπορεί επί μιά τριετία 
από την απονομή του βραβείου να απεικονίζει αυτό και να 
μνημονεύει τη βράβευση σε κάθε είδους έντυπο και συ- 
σκευασία της για λόγους διαφήμισης. 

Άρθρο 14 

Ειδικά για το έτος 1995, η προκήρυξη εκδήλωσης εν¬ 
διαφέροντος θα γίνει τον μήνα Οκτώβριο, η υποβολή των 
αιτήσεων μέχρι 30 Δεκεμβρίου και η απονομή βραβείων το 
μήνα Μάρτιο του έτους 1996. 

Η ισχύς της παρούσας αρχίζει από την ημερομηνία δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 1995 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΒΡΕΤΤΟΣ 
-♦- 

Αριθ. 79007/2165 (5) 

Καθορισμός αριθμού θέσεων υφισταμένων ατον ΕΛ.ΤΑ, 
που θα καλυφθούν με επαναπρόσληψη απολυθέντων, 
οι οποίοι κρίθηκαν εττναπροσληπτέοι απάτην Επιτροπή 
της παρ. 4 του άρθρου 26 του Ν. 2190, που ανασυ¬ 
γκροτήθηκε σύμφωνα με τις διατάξεις της παρ. 21 του 
άρθρου 14 του Ν. 2266/94. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ 

ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 13 του άρθρου 25 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης» (Α/28). 

2. Τις διατάξεις της παρ. 21 του άρθρου 14 του Ν. 
2266/94 « Ελεγχος δημοσίου τομέα - Μετατάξεις - Κατά¬ 
ταξη προσωπικού με σχέση εργασίας ιδιωτικού δικαίου - 
Αλλες ρυθμίσεις». 

3. Τις διατάξεις του Ν.Δ. 496/70 «Περί οργανώσεως και 
λειτουργίας των Ταχυδρομείων» σε συνδυασμό με εκείνες 
του Π.Δ. 277/75 «περί της νομικής μορφής λειτουργίας 
της Ταχυδρομικής Υπηρεσίας διά το μετά την 30ην Απρι¬ 
λίου 1975 χρονικό διάστημα». 

4. Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά Όργανα» (Α/137), όπως αυτό 
προστέθηκε με το άρθρο 27 του Ν. 2081/92 (Α/154). 

5. Τα με αριθμ. 2211/2882/311.5/30.6.95 και 2211/ 

3655/311.5/25.8.95 έγγραφα του ΕΛ.ΤΑ καθώς και το 
από 20.4.95 πρακτικό συνεδριάσεων της Τριμελούς Επι¬ 
τροπής της παρ. 4 του άρθρου 26 του Ν. 2190/94 που 
ανασυγκροτήθηκε σύμφωνα με τις διατάξεις της παρ. 21 
του άρθρου 14 του Ν. 2266/94, αποφασίζουμε: 

1. Καθορίζουμε σε 14 τον αριθμό των θέσεων του 
ΕΛ.ΤΑ, που θα καλυφθούν με επαναπρόσληψη απολυθέ- 
ντων πρώην υπαλλήλων ΕΛΤΑ. Οι επαναπροσλαμβανόμε¬ 
νοι θα καταλάβουν υφιστάμενες κενές οργανικές θέσεις 
του κλάδου 5 Διανομέων. 

2. Η επαναπρόσληψη θα γίνει μέχρι 31.121995. 

3. Από τις διατάξεις της απόφασης αυτής προκαλείται 


για το έτος 1995 δαπάνη ύψους 12.000.000 δρχ. περίπου 
η οποία θα βαρύνει τον προϋπολογισμό εκμ/σης ΕΛ.ΤΑ 
ΚΑΔ 6.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 1995 

01 ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΟΝ 

Α. ΤΣ0ΧΑΤ20Π0ΥΛ0Σ ΑΛ. ΠΑΠΑΔΟΠΟΥΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ε. ΒΕΝΙ7ΕΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


1 

Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 

λειτουργούν καθημερινό από 8.00' έως 13.00’ 

ΤΕΙΕΧ 

22.3211 ΥΡΕΤΘΒ 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 . 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 — 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ Τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στπν επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου {δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αρθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποοοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

β) » » 

» 

Β' 

» 

40.000 

» 

2.000 

γ » » 

» 

Γ 

» 

10.000 

» 

500 

δ) » » 

» 

Δ’ 

» 

40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 

» 

10.000 

» 

500 

ζι » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε. 8ι Ε.Π.Ε. 

» 

210.000 

» 

10.500 

ια) Γισ όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























